Skýjabakki verður um tíma yfir Vestfjörðum í kvöld og fram á nótt , einkum á sunnanverðum Vestfjörðum , en annars fremur léttskýjað . Á Norðurlandi Eystra og Austurlandi er búist við að það verði skýjað að mestu . Kórónugos varð á sólinni í gærmorgun og mikið ský rafhlaðinna einda þeyttist út í geiminn . Hluti þess er á leið til jarðar á miklum hraða . Eindaskýið kemur líklega til jarðar síðdegis í dag eða í kvöld , en nákvæm tímasetning liggur ekki fyrir . Búast má við öflugum norðurljósum um helgina .